Magetsi anobuda muNyere yaGalvani achibva kudimbagetsi reZinki. Divi iri riri kunyuka kana kunoduka magetsi achibuda mubhatiri, nokudaro dimbagetsi iri richanzi dimbanhuko - anode kuEnglish. Shoko reEnglish rokuti anode rinoreva way up. Kudivi irori, nhondanhoka dzeZinki dzine chaji yakaterama (positively charged zinc ions) anokatanura maelectron maviri anopinda muwaya yekunze asi idzo nhonda dzeZinki dzichipinda mushurushuru. Nhondanhuko dzesalfeti dzine chaji yakagon'a (negatively charged sulphate ions), anokwezverwa kudimbagetsi reZinki.